አወንታዊ ፣ አሉታዊና መጠይቃዊ ዓ.ነገሮች
· አወንታ ማለት ደጋፊ፣ የዓ.ነገሩን ሀሳብ የማያፈርስ ማለት ነዉ
· አወንታዊ ዓ.ነገር መጨረሻ ላይ ያለዉ ቃል የማያፈርስ ከሆነ ዓ.ነገሩ አወንታዊ ዓ.ነገር ነዉ፡፡
  ምሳሌ፡- ልጁ ኳስ ተጫወተ፡፡
         ልጅቷ ቁርሷን በላች፡፡
ከዚህ በላይ ባሉት ዓ.ነገሮች ያሉት የተሰመረባቸዉ ቃላት አፍራሽ ቃላት ስላልሆኑ ዓ.ነገሮቹ አወንታዊ ዓ.ነገሮች ናቸዉ፡፡
· አሉታ- ማለት አፍራሽ ማለት ነዉ፡
· አሉታዊ ዓ.ነገር መጨረሻ ላይ ያለዉ ቃል አፍራሽ  ቃል ከሆነ ዓ.ነገሩ አሉታዊ ዓ.ነገር ነዉ፡፡
ምሳሌ፡- ልጁ ኳስ አልተጫወተም፡፡
        ልጅቷ ቁርሷን አልበላችም
ከዚህ በላይ ባሉት ዓ.ነገሮች ያሉት የተሰመረባቸዉ ቃላት አፍራሽ  ቃላት ስለሆኑ ዓ.ነገሮቹ አሉታዊ ዓ.ነገሮች ናቸዉ፡፡
· መጠይቃዊ ዓ.ነገሮች ምላሽ የሚሹ ዓ.ነገሮች ናቸዉ፡፡ በጥያቄ መልክ የሚቀርቡ ናቸዉ፡፡
ምሳሌ፡  ምን ትወጃለሽ ?
        ከማን ጋር ትኖራለህ?
        መቼ ትመጣላችሁ?
እነዚህ ከላይ ያሉት ዓ.ነገሮች መጠይቃዊ ዓ.ነገሮች ናቸዉ፡፡

መልመጃ አንድ
የሚከተሉትን ጥያቄዎች ካነበባችሁ በኋላ ትክክል ከሆኑ እዉነት ትክክል ካልሆኑ ደግሞ ሀሰት በማለት መልሱ፡፡
________1. ሰሚራ መጣች፡፡ ይህ ዓ.ነገር አሉታዊ ዓ.ነገር ነዉ፡፡
 ________2. አወንታ ማለት አፍራሽ ማለት ነዉ፡፡
________3. መጠይቃዊ ዓ.ነገሮች ምላሽ የሚሹ ዓ.ነገሮች ናቸዉ፡፡
________4. ስንት አመትህ ነዉ? የሚለዉ ዓ.ነገር መጠይቃዊ ዓ.ነገር ነዉ፡፡
________5. ዓ.ነገሩ መጨረሻ ላይ ያለዉ ቃል አፍራሽ ከሆነ ዓ.ነገሩ አሉታዊ ዓ.ነገር ነዉ፡፡

